Diari Oficial de la Generalitat Valenciana


Sumari del DOGV 9541, del 24-02-2023 (2023/1933)

Extracte de la Resolució de 20 de febrer de 2023, de la consellera d'Educació Cultura i Esport, de bases i convocatòria de subvencions per a fomentar les competicions femenines, per a l'execució del PRTR.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9541

Data del DOGV
:   24-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1933


Data del document
:   20-02-2023

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

Extracte de la Resolució de 20 de febrer de 2023, de la consellera d'Educació Cultura i Esport, de bases i convocatòria de subvencions per a fomentar les competicions femenines, per a l'execució del PRTR. [2023/1933]  
BDNS (identif.): 677594.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/677594).   
  
Primer. Objecte  
Les subvencions estan destinades a fomentar l'organització de competicions esportives femenines i donar suport a l'organització de competicions en l'àmbit de l'esport adaptat i de discapacitats intel·lectuals que es puguen realitzar en la Comunitat Valenciana, excepte per causes justificades en funció de les peculiaritats de cada esport.  
  
Segon: Entitats beneficiàries  
Les federacions esportives, clubs esportius, municipis, organismes autònoms dependents d'aquests i els ens del sector públic instrumental de la Generalitat i en general, qualsevol entitat o associació sense ànim de lucre de la Comunitat Valenciana i que reunisquen els requisits per a obtindre la condició d'entitat beneficiària, d'acord amb l'article 13 de la Llei 38/2003, de 17 de novembre, general de subvencions.  
  
Cada entitat interessada podrà presentar una única sol·licitud. En la sol·licitud es podrà presentar com a màxim una actuació per a cada tipus, segons el model normalitzat.  
S'estableixen en 2.000 € (sense IVA) tant l'import mínim de pressupost per projecte com de la subvenció a sol·licitar, per a cada tipus d'actuació, que ha de presentar l'entitat per a poder accedir a aquesta subvenció.  
  
Tercer: Bases reguladores  
Resolució de 20 de febrer de 2023, de la consellera d'Educació, Cultura i Esport, per la qual s'aproven les bases reguladores i es convoquen les subvencions per a fomentar les competicions femenines, les actuacions que fomenten i afavorisquen l'organització de competicions en l'àmbit de l'esport adaptat i de discapacitats intel·lectuals, per a l'execució del Pla de recuperació, transformació i resiliència, dins del component 26, al territori de la Comunitat Valenciana, finançat per la Unió Europea «Next Generation EU», i s'aprova la modificació del Pla estratègic de subvencions d'aquesta conselleria.  
  
  
Quart. Quantia  
La quantia global màxima a concedir a aquesta convocatòria ascendeix a 450.000 €, que es finançarà amb els crèdits procedents de PRTR, amb càrrec a l'aplicació pressupostària 23.88.83.421.09 del capítol IV, línia S9153.  
  
Cinqué. Termini de presentació de les sol·licituds  
El termini de presentació de les sol·licituds per a aquesta convocatòria serà de quinze dies hàbils a comptar des de l'endemà de la publicació de la corresponent resolució de convocatòria en el Diari Oficial de la Generalitat Valenciana.  
  
València, 20 de febrer de 2023.- La consellera d'Educació, Cultura i Esport: Raquel Tamarit Iranzo.